SARL-NUUS SONDAG 03 Februarie 2013 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika. Die SARL saai 
elke Sondag om (8:15 SAT `n nuusbulletin in Afrikaans en om (8:30 SAT in En- 
gels uit. Vir oudio gaan na www.sarl.org.za, klik op `'Amateur Radio Today” en 
volg die skakels soos aangedui. Vir oudio deur Echolink, koppel met ZSOJPL-R. 


Hierdie en vorige bulletins kan van www.sarl.org.za afgelaai word en u kan ook 
daar inteken om toekomstige bulletins per e-pos te ontvang. 


U nuusleser is (naam en roepsein), op 145,725 MHz vanuit Pretoria, met, herlei- 
dings op 7,066 en 3,695 MHz ESB. (Ander nuuslesers verander soos toepaslik.) 


STIL SLEUTEL 

Dit is met leedwese dat bekend gemaak moet word dat die sleutel van twee 
radioamateurs onlangs stil geraak het, 

Ons innige meegevoel aan die familie en vriende van die afgestorwene. 
(POUSE) 

IN DIE NUUS VANDAG: 

WAT HET VAN AL DIE JONG RADIOAMATEURS GEWORD? 


EERSTE VERGADERING VAN DIE SARL SE REGULATORIESE WERK- 
GROEP VIR KOMMENTAAR OOR REGULATORIESE SAKE 


SARL-TOEKENNINGS EN HOE OM TE NOMINEER 


U luister na ZS6SRL. Bly ingeskakel vir meer besonderhede oor hierdie en ander 
belangrike en interessante items. 


WAT HET VAN AL DIE JONG RADIOAMATEURS GEWORD? 


Die SARL beplan `n spesiale aktiwiteit tussen (09:00 en 10:00 op Saterdag 
23 Februarie om die 2013 Jeugnaelloop te vier wat van 1(:00 tot 12:00 SAT 
plaasvind, maar om dit te doen word u stemme benodig. Julle jong radioa- 
mateurs moet ons vertel waarom julle radioamateurs geword het en hoe julle 
amateurradio geniet. Vertel ons wat koel is omtrent amateurradio. 


Die SARL sal van 13 tot 16 Februarie klankopnames maak. Stuur u besonder- 
hede en telefoonnommer aan youth@sarl.org.za en laat ons weet watter van die 
aande tussen 20:00 en 21:00 u vir `n opname beskikbaar sal wees. Klubvoorsit- 
ters moenie toelaat dat u klub in die koue gelaat sal word nie. Moedig u jong 
lede aan om hulle passie met ons te deel. 


EERSTE VERGADERING VAN DIE SARL SE REGULATORIESE WERK- 
GROEP VIR KOMMENTAAR OOR REGULATORIESE SAKE 


Die SARL se Regulatoriese Werkgroep (RWG) het op Donderdag verlede week 
sy eerste vergadering gehou om die SARL se kommentaar op konsepregulasies 


wat op amateurradio betrekking het, en in twee Staatskoerante gepubliseer is, te 
bespreek. Die RWG het die tweede konsep van die Frekwensie-migrasieregulasies 
bespreek en is tans besig met die formulering van die SARL se kommentaar aan 
OKOSA. Die betrokke frekwensies is in die SHF-gebied wat gebruik word vir 
amateursatelliete, amateur WI-Fi-toepassings en herhalerkoppeling. 


Die werkgroep het die konsep van die tabel van frekwensietoekennings noukeurig 
nagegaan en sal OKOSA versoek om 'n uitbreiding van die 160 m band te 
Oorweeg. 


Dit is ook nog te vroeg om `n toekenning rondom 5 MHZ te versoek aangesien 
dit op die agenda van WRC15 sal wees. Die SARL sal egter voortgaan met 
sy versoek vir die toekenning van twee kanale in die omgewing van 5 MH vir 
eksperimentele en toetsdoeleindes met die doel om met die resultate van eksper- 
imente en toetse steun te verleen aan die item op die agenda van WRC15. Tn 'n 
onlangse e-pos van OKOSA het hulle aangedui dat hulle tans kyk na die proses 
vir goedkeuring van lisensies. Bly ingeskakel op SARLNUUS en www.sarl.org.za 
vir besonderhede. Die werkgroep het `n aantal kleiner anomalieë raakgesien 
waarop die aandag gevestig sal word in die kommentaar aan OKOSA. 


Sodra die dokumente voltooi is, sal dit op www.sarl.org.za gepubliseer word, 
kies Amateur Radio Today en volg die koppelings tot by die SRWG-bladsy. 


Die RWG het ook steurings bespreek wat deur radioamateurs in die topgedeelte 
van die 10 m band veroorsaak word. Die frekwensies tussen 29,7 en 30 MHz 
word met `n aantal ander gebruikers gedeel en is vir radioamateurs beskikbaar 
vir noodkommunikasieoefeninge en gebruik gedurende werklike rampe. Moet 
asb. nie hierdie gedeelte vir algemene kommunikasie gebruik nie aangesien die 
ander gebruikers beperk is tot die gebruik van baie lae krag. Radioamateurs 
mag nie steurings veroorsaak nie; toon werklike amateurgees. 


GAREG 2013 VAN 25 TOT 28 JUNIE IN ZURICH GEHOU 


ITARU Streek 1 het aangekondig dat vanjaar se “Global Amateur Radio Emer- 
gency Conference” of GAREC 2013, van 25 tot 28 Junie in Ztirich, Switserland, 
gehou sal word. Ingesluit in die konseponderwerpe wat bespreek gaan word, is 
die toepaslikheid van amateurradio-noodkommunikasie in die “1ste wêreld” en 
ook die HAMNET hoëspoed datanetwerk. Daar sal ook aanbiedings wees uit 
die drie TARU-streke en bydraes deur groepe met onlangse ondervindings met 
kommunikasie tydens hulpverlening in rampe. 


Algemene inligting aangaande GAREGCG 2013, insluitende inligting oor die ver- 
gaderplek, registrasiefooie, tentatiewe agenda en registrasievorms is beskikbaar 
by www.garec2013.ch. Daardie webtuiste sal dikwels opgedateer word om almal 
op hoogte te hou met die jongste nuus en programveranderings. U kan ook e- 
pos stuur aan info.garec2013.ch vir opdaterings. Daar moet kennis van geneem 
word dat die tyd vir hierdie jaar se konferensie gekies is om Europa se grootste 
amateuruitstalling, HAM RADIO in Friedrichshafen, Duitsland, vooraf te gaan. 
Dit is gedoen sodat mense beide funksies kan bywoon. 


SARL-TOEKENNINGS EN HOE OM TE NOMINEER 


Die sluitingsdatum vir nominasies vir SARL-toekennings is 15 Februarie 2013. 
Besonderhede oor die verskeie toekennings is gepubliseer in die SARL-nuusbrief 
wat in Januarie vanjaar per e-pos aan alle klubs gestuur is. 


Hoe om te nomineer? 


Die Raad van die SARL en die SARL se toekenningsbestuurder sal op 22 en 23 
Februarie tydens die SARL se jaarlikse strategie-indaba ontmoet. Dit is wanneer 
nominasies ge-evalueer gaan word. Wanneer `n nominasie ingedien word, verskaf 
asb. soveel inligting as moontlik. Onthou dat die persone wat die nominasies 
oorweeg, mag die genomineerdes nie ken nie en onbewus wees wat die persone 
bereik het. Dit is die plig van die nomineerder of klub om in hulle voorleggings 
te bewys dat die genomineerdes die toekennings werd is. Gee liewer te veel as 
te min inligting. 


Stuur nominasies so gou moontlik, maar nie later as 15 Februarie nie, in na 
secretary@sarl.org.za. Deur nominasie vroeg in te stuur bied dit die sekretaris 
die geleentheid om meer inligting te versoek indien dit nodig mag wees. Die 
toekennings sal tydens die jaarlikse toekenningsdinee op Saterdag 27 April 2013 
in Gauteng oorhandig word. 


NOG `N SUID AFRIKANER TOT FOC VERKIES 


Slegs die derde Suid Afrikaanse radioamateur is as lid van die “First Class CW 
Operator Club” verkies. 


Die eer kom Raoul Coetzee, ZSIREG, toe wat verlede week tot dié elite klub 
vir Morsekode-operateurs verwelkom is. Dié internasionale klub is reeds in 1938 
gestig en het slegs sowat 500 lede wêreldwyd. Slegs 2 ander Suid Afrikaanse 
operateurs is lede van die klub. Hulle is Vide Le Grange, ZS1EL, en Al Smith, 
ZSTAAX. 


Om lid van die klub te word is beslis `n besonderse prestasie en nie 'n maklike 
taak nie. Baie geluk aan Raoul. 


Vir meer besonderhede oor hierdie Morsekodeklub, en hoe om lid te word, besoek 
gerus www.g4foc.org/. 


Die SARL verwelkom graag die volgende amateurs as nuwe lede en vertrou 
dat hulle `n lang en gelukkige verbintenis met die SARL sal geniet: Harold 
Krause, ZS6CAR; Marthinus Venter, ZS6TIN; Christo Pietersen, ZU6CAT; 
Rayne Meyer, ZS1RM. 


SARL-lidmaatskap staan tans op 1 677. 
KOMPETISIENUUS 


Die Februarie-been van die 2013 SARL se Nasionale Velddag vind volgende 
naweek plaas en begin om 10:00 UTC op Saterdag 9 Februarie en eindig 24 uur 
later. Stasies mag GG, ESB en digitale modusse op 160 - 10 meter, (die WARC 


bande uitgesluit) gebruik en die getal van senders, die klas van deelname en die 
provinsiale afkorting word uitgeruil. 


Daar is ses klasse van deelname om van te kies vir die naweek. Dit is `n ideale 
naweek vir `n klubuitstappie en om met `n draagbare kragbron te werk. 


Die reëls is verander vir 2013, lees die nuwe reëls in die 2013 SARL- 
kompetisiehandboek. 


KLUBNUUS Die Bloemfontein ARK berei voor vir RAFE-klasse vir die RAE 
in Mei. Persone wat belangstel om die klasse by te woon, kan Warren, ZS4W, 
kontak per e-pos aan zsdwhiskey@mweb.co.za. 


HEF VOORTPLANTINGSVOORSPELLING 


Hannes Coetzee, ZS6BZP, berig dat die verwagte sonaktiwiteitsvlak nog steeds 
laag tot baie laag gaan wees. Al die sigbare sonvlekke is tans stabiel. 


Vir diegene wat hulle eie frekwensievoorspellings wil doen, die verwagte effek- 
tiewe sonvlektelling vir die week is ongeveer dd. 


Amateurs gaan al die DX-bande van 20 tot 10 m geniet met 20 m wat die beste 
openinge gaan oplewer terwyl die 15 m net `n kortkop agter behoort te wees. 10 
m openinge gaan smiddae oor dagligpaaie voorkom. 


Besoek gerus www.spaceweather.co.za vir meer inligting. 


DAGBOEK VAN GEBEURE (03 Februarie Vandag - AWA se GG-aktiwiteit 
eindig om 10:00 UTC. 9-10 Februarie- SARL se Nasionale Velddae. 15 Februarie 

Sluitingsdatum vir insending van nominasies vir die SARL-toekennings aan 
secretary@sarl.org.za. 23 Februarie SARL se Jeugnaelloop 10:00 tot 12:00 
SAT en 'n spesiale aanbieding beginnende om 09:00. 


SARL-nuus nooi klubs en individue uit om nuusbrokkies van belang vir radioa- 
mateurs en kortgolfluisteraars in te dien. Plaas nuusberigte - indien moontlik 
- in beide Engels en Afrikaans op www.sarl.org.za/newsinbox.asp, nie later nie 
as die Donderdag wat die bulletindatum voorafgaan. 


Die SARL nooi u om elke Sondagoggend om 10:00 SAT op 145,750 MHz in die 
Pretoria-omgewing te luister na “Amateur Radio Today”. Daar is herleidings 
Op 7 082, 7 205 en 17 760 kHz en ook 'n podcast deur ZS6RO. Vir oudiostrome 
en Echolink deur ZS6FOS, besoek www.sarl.org.za, klik op “Amateur Radio 
Today”, gaan na die groen kolom en klik op 'Listen on the web'. 'n Heruitsending 
vind op Maandae om 16:30 UTC op 4 895 kHz plaas. Ontvangsrapporte sal 
waardeer word. Ons is in die besonder geinteresseerd in verslae oor ontvangs 
op 4 895 kHz aangesien dit naby aan die voorgestelde nuwe amateurtoekenning 
van 5 MHz is. Ontvangsverslae uit alle gebiede van Suid-Afrika sal waardevol 
wees vir ons aansoek aan OKOSA vir frekwensiestudies. Stuur verslae aan 
artoday(@sarl.org.za. 


Sentech voorsien die uitsendings op die nie-amateurfrekwensies. 


Die SARL-NUUSSPAN wens al ons luisteraars en intekenare `n voorspoedige 
nuwe jaar toe. 


U het geluister na `n nuusbulletin van die Suid-Afrikaanse Radioliga, saamgestel 
en geredigeer deur George Honiball, ZS6ONE, 


Dankie dat u geluister het, 73. 
/EX 


